**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/573-6/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. július 13-i rendkívüli nyilvános ülésére**

**Tárgy:** A 2016. június 5.-i felhőszakadás káreseményeire vis maior támogatási pályázat benyújtása

**Az előterjesztő:** Papp Gábor polgármester

**Készítette:**  Babics Tamás környezetvédelmi ügyintéző

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A 2016. június 5-én vasárnap kevesebb, mint egy óra alatt közel 60 mm csapadékmennyiség hullott Hévíz területén, mely több vis maior eseményt okozott az önkormányzati épületekben, utakban, padkákban, partfalakban, vízelvezető létesítményekben. A károk felmérése, a biztosítási káresemények bejelentése, a kárelhárítás, a fertőtlenítés azonnal megkezdődött.

A bekövetkezett vis maior esetek fedezetéül támogatás igényelhető.

A vis maior támogatás felhasználásának szabályait a vis maior támogatás felhasználásának részletes szabályairól szóló 9/2011. (XI.15.) Korm. rendelet (továbbiakban: Korm. rendelet) szabályozza.

A támogatás céljaaz egyes természeti károkból adódó, indokolt és szükséges védekezéssel összefüggő kiadások részbeni vagy teljes megtérítése, a helyi önkormányzati tulajdonában lévő épületben, építményben, partfalban vagy a helyi önkormányzat vagyonkezelésében és az állam tulajdonában lévő, kötelező feladatellátást szolgáló épületben a vis maior események okozta károk helyreállításának és a katasztrófavédelmi szúnyoggyérítéssel összefüggő kiadások részbeni támogatása.

A támogatás igénylésének menete:

A váratlan esemény bekövetkezésétől számított 7 napon belül jelezni kell a káresemény bekövetkezését. A bejelentést elektronikus úton - a meghatározott űrlap kitöltésével 2016. június 10-én megtettük a BM által működtetett rendszeren keresztül.

A bejelentést követően haladéktalanul, de legkésőbb 30 napon belül a helyi önkormányzat székhelye szerint illetékes fővárosi és megyei kormányhivatal által összehívott és koordinált bizottság helyszíni vizsgálatot végez. 2016. július 4-én a Kormányhivatal, a Katasztrófavédelem, a Vízügyi Igazgatóság tagjaiból álló szemlebizottság által a helyszínek bejárása után készített jegyzőkönyv alapján a támogatás benyújtására javasolt helyszíneket a határozati javaslat tartalmazza.

A Korm. rendelet 4. § (1) bekezdése előírja, hogy a pályázatot a BM-nél történt bejelentést követő 40 napon belül kell benyújtani a kincstárnak és a kormányhivatalnak, melynek határideje esetünkben: 2016. július 20. napja.

A Korm. rendelet 4. § (3) c) pontja alapján a pályázat kötelező melléklete a képviselőtestület határozata, ennek tartalmi követelménye az alábbi:

- a káreseményhez kapcsolódóan milyen biztosítással rendelkezik,

- más, a tulajdonában lévő épületben ezt a feladatát nem tudja ellátni,

- a károsodott épület milyen kötelező önkormányzati feladat ellátását szolgálja,

- vállalja a károsodott, kötelező feladatot ellátó épületre az értékkövető biztosítás megkötését,

- vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását,

- saját erejéből - részben vagy egészben - a vis maior esemény okozta helyzetet nem tudja megoldani.

A káresemények alátámasztására műszaki szakértői munkaanyagok benyújtása is szükséges, mely tartalmazza a beavatkozások, helyreállítások tételes költségeit is. Mivel a műszaki szakértői anyagokat szakáganként kell elkészíttetni, a már megbízott mélyépítés szakterületi Linakron Kft. mellett magasépítési szakértő igénybevétele is szükséges az iskola pince, a sportcsarnok és az orvosi rendelő káreseményei tekintetében.

A vis maior helyzetre tekintettel soron kívül kellett magasépítési szakértő megbízásáról gondoskodni Tüdő László szakértő személyében. A szükséges fedezet 240.000.- Ft +Áfa Hévíz Város Önkormányzat 2/2016. (I.29) rendelet 2/3 melléklete 32. során város és községgazdálkodás címen rendelkezésre áll. A vis maior helyzet miatt Hévíz Város polgármestere saját hatáskörében előzetesen megrendelte a szakértői munkarészt.

A szakértők által megállapított helyreállítási költségek:

|  |  |
| --- | --- |
| **Megnevezés** | **Bruttó Ft** |
| A Linakron Kft által készített tételes szakértői költségvetés az utak, járdák csapadékvíz elvezető rendszerek esetében | **17.357.368.-** |
| Tüdő László szakértő költségvetése alapján az épületek vonatkozásában | **54.392.995.-** |
| **ÖSSZESEN:** | **71.750.363.-** |

A közterületekben, a városi tulajdonú közművekben keletkezett károk a nagymennyiségű víz által okozott kimosásokból, beszakadásokból csapadékvíz hálózat meghibásodásából keletkeztek, melyek helyreállítása számos ponton nem csupán útpadka rendbetételre, kátyúzásra terjed ki, hanem bontási, újraépítési feladatokat is magába foglal, például víznyelők, elvezető árkok esetében.

Az épületekben keletkezett károkat az iskola pincéjébe és az orvosi rendelő pincéjébe betörő víz okozta. Ezek helyreállítási munkálatai vakolatleverést, kiszárítást, visszavakolást és meszelést igényelnek.

Nagyságrendileg jelentősebb a kár a sportcsarnokban, ahol a sportparketta károsodást a műszaki szakértő 100 %-os mértékben határozta meg, ott teljes parketta csere szükséges.

Mivel biztosítással rendelkezünk, a káresemények terheinek enyhítésére, a biztosítónál is megtettük a szükséges lépéseket, így párhuzamosan a vis maior támogatás benyújtásával a biztosítási események kárrendezése is zajlik. Ha támogatási igényünket eredményesen bírálják el, akkor a biztosító által megítélt kártérítés arányában a támogatás csökkenni fog.

**Tisztelt Képviselő-testület!**

A vis maior támogatás felhasználásának részletes szabályairól szóló 9/2011. (XI.15.) Korm. rendelet a kérelmet benyújtó önkormányzatok számára kötelező tartalmú határozat elfogadását írta elő.

Jelen előterjesztésünk határozati javaslata ennek a rendeleti elvárásnak felel meg, kérjük a képviselő-testületet, hogy az előterjesztés megtárgyalása után azt elfogadni szíveskedjen.

A Képviselő-testület és Szervei Szervezeti és Működési Szabályzatáról szóló 34/2014. (X. 30.) önkormányzati rendelet 61. § (3) bekezdése értelmében – az idő rövidsége miatt – az előterjesztést bizottsági véleményezés nélkül nyújtom be.

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete úgy határozott, hogy a vis maior címen támogatási igényt nyújt be a Belügyminisztérium felé.
2. A káresemény megnevezése, helye: Hévíz város teljes közigazgatási területe, 2016. június 5-ei felhőszakadás.

|  |  |  |  |
| --- | --- | --- | --- |
| **Ssz.** | **Utca** | **Hrsz.** | **Megnevezés** |
| 1. | Kossuth L. u. 2. | 1089/2 | önkormányzati tulajdonú épület károsodása |
| 2. | Széchenyi u. 25. | 1089/1 | önkormányzati tulajdonú épület károsodása |
| 3. | József A. 2. | 1075 | önkormányzati tulajdonú épület károsodása |
| 4. | Széchenyi u. 25. | 932/1 | önkormányzati tulajdon, víznyelő sérült |
| 5. | Kossuth L. u. 7. | 1063 | önkormányzati tulajdon, támfal és járda károsodott |
| 6. | Honvéd u. | 1082 | önkormányzati tulajdonú járda károsodott |
| 7. | Honvéd u. | 1118 | önkormányzati tulajdon, partfal lemosódás |
| 8. | Széchenyi u. | 932/1 | önkormányzati tulajdon, partfal lemosódás |
| 9. | Petőfi u. | 965 | önkormányzati tulajdon, aknafedél és térburkolat károsodás |
| 10. | Moll Károly tér | 1021 | önkormányzati tulajdon, járda károsodott |
| 11. | Rákóczi u. | 969 | önkormányzati tulajdonú út károsodása |
| 12. | Erzsébet királyné u. | 979 | önkormányzati tulajdonú út károsodása |
| 13. | Festetics tér | 968 | önkormányzati tulajdonú út illetve járda károsodása |
| 14. | Széchenyi u. | 932/1 | önkormányzati tulajdonú út károsodása |
| 15. | Kölcsey u. | 986 | önkormányzati tulajdonú út károsodása |
| 16. | Kölcsey u. | 986 | önkormányzati tulajdonú árok eltelítődött |
| 17. | Széchenyi u. | 932/1 | önkormányzati tulajdonú árok eltelítődött |
| 18. | Nagyparkoló tér | 118/3 | önkormányzati tulajdonú árok eltelítődött |
| 19. | Ady u. | 1500/1 | önkormányzati tulajdonú padka kimosódás |
| 20. | Vörösmarty u. | 1154 | önkormányzati tulajdonú árok eltelítődött |
| 21. | Park u. | 1249/45 | önkormányzati tulajdonú padka kimosódás |
| 22. | Park u. | 1295/4 | önkormányzati tulajdonú padka kimosódás |
| 23. | Kisfaludy u. | 718 | önkormányzati tulajdonú térkő járda sérült |
| 24. | Kisfaludy u. | 675 | önkormányzati tulajdonú útburkolat sérült |
| 25. | Kisfaludy u. | 718 | önkormányzati tulajdonú árok eltelítődött |
| 26. | Magyar P. u. | 677 | önkormányzati tulajdonú útburkolat sérült |
| 27. | Dózsa György u. 37. | 668 | önkormányzati tulajdonú, közmű akna károsodás |
| 28. | Szabó Lőrinc u. | 483/3 | önkormányzati tulajdonú útburkolat károsodása |
| 29. | Dr.Babócsay u. | 345 | önkormányzati tulajdonú padka kimosódás |
| 30. | Mikes K. u. | 1531/2 | önkormányzati tulajdonú útburkolat sérült |
| 31. | Derűs u. | 1550/1 | önkormányzati tulajdonú útburkolat sérült |
| 32. | Búza köz | 410/10 | önkormányzati tulajdonú útburkolat sérült |
| 33. | Búzakalász | 1584 | önkormányzati tulajdonú útburkolat sérült |
| 34. | Egregyi u. | 305 | önkormányzati tulajdonú útburkolat sérült |
| 35. | Dombföldi | 2015 | önkormányzati tulajdonú út támfala és kerítéslábazata sérült, térkő burkolat károsodott |
| 36. | Romkert | 6713 | önkormányzati tulajdonú járda sérült |
| 37. | Zrínyi u. | 021/2 | önkormányzati tulajdonú útburkolat sérült |
| 38. | Attila u. | 134/1 | önkormányzati tulajdonú közmű akna sérült (2 db) |
| 39. | Dr. Strecker köz | 118/1 | önkormányzati tulajdonú útburkolat sérült |
| 40. | Nyírfa köz | 285 | önkormányzati tulajdonú útburkolat sérült |
| 41. | Attila u. 1. | 932/4 | önkormányzati tulajdonú járdaburkolat sérült |
| 42. | Madách u. | 578 | önkormányzati tulajdonú víznyelő rács sérült, 2 db |
| 43. | Madách köz | 740/2 | önkormányzati tulajdonú víznyelő rács sérült, 1 db |

1. A káresemény forrásösszetétele:

|  |  |  |
| --- | --- | --- |
| **Megnevezés** | **2016. év** | **%** |
| Saját forrás (biztosítási összeg nélkül) | 21 525 109 Ft | 30 |
| Biztosító kártérítése | Ft |  |
| Egyéb forrás | Ft |  |
| Vis maior támogatási igény | 50 225 254 Ft | 70 |
| Források összesen | 71 750 363 Ft |  |

1. A károk helyreállításának (költségvetés alapján) tervezett összköltsége:

71.750. 363.- Ft, melynek fedezetét részben tudja biztosítani.

1. A Képviselő-testület nyilatkozik arról, hogy a káreseménnyel érintett vagyonelem a tulajdonát képezi.
2. A károsodott közterületek, épületek az önkormányzat kötelező feladatának ellátását szolgálják.

|  |  |
| --- | --- |
| **Épületek megnevezése** | **Kötelező feladat megnevezése** |
| Illyés Gyula Általános Iskola Hévíz Kossuth u. 2. Hrsz: 1089/2 | közoktatás |
| Illyés Gyula Általános Iskola Sportcsarnok Hrsz:1089/1 | sport, ifjúsági ügyekkel kapcsolatos feladatok |
| Orvosi rendelő Hévíz, József Attila u. 2. Hrsz:1075 | egészségügyi alapellátás, az egészséges életmód segítését célzó szolgáltatások |

1. A bekövetkezett káreseménnyel kapcsolatban az Önkormányzat biztosítással rendelkezik.

|  |  |
| --- | --- |
| **Biztosító Társaság megnevezése** | AEGON Magyarország Zrt. |
| **Biztosítási szerződés száma** | 68360 |

1. Az adott káreseményre biztosítási összeget: igényelt.
2. A Képviselő-testület vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását.
3. Az önkormányzat más - a tulajdonában lévő - vagyontárggyal a feladatát nem tudja ellátni.
4. A Képviselő-testület a saját forrás összegét a 2016. évi költségvetéséről szóló 2/2016. (I.29) számú költségvetési rendeletében biztosítja.
5. A Képviselő-testület felhatalmazza a polgármestert a pályázat benyújtására.

Határidő: 2016. július 20.

Felelős: Papp Gábor polgármester

**3.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **környezetvédelmi ügyintéző** |  |  |
| **Olt István** | **osztályvezető** |  |  |
| **Dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |